paragraph_text: Album je u prvoj tiraži prodan u 10 000 primjeraka i do danas je ostao najprodavaniji Elementalov album. Album je, s prvim izdanjem 2004. i reizdanjem 2006., Hrvatska Diskografska Udruga nagradila Srebrnom pločom, a 2005. godine Remi je nagrađena i Zlatnom Kooglom u kategoriji najbolje pjevačice. Nakon “Romantike” su izdali još 5 singlova s albuma: Napokon, Tako lijepa, Sama, Iz dana u dan, Male stvari. Video spot za pjesmu Iz dana u dan (Bruno Krčelić i Sebastijan Rogač) također je nagrađen Zlatnom Kooglom 2007.